**OBAVIJEST O PRIJAVI ISPITA DRŽAVNE MATURE U JESENSKOM ROKU 2018./2019.**

**Prijava ispita državne mature:**

**od 20.07.2019. od 12:00 sati do 31.07.2019. do 12:00 sati**

**- Svi pristupnici prijavljuju ispite samostalno prijavom i pristupom svojoj stranici na**[**www.postani-student.hr**](http://www.postani-student.hr/)
Pristupnici koji su ove školske godine završili četvrti/peti razred u srednjim školama u Republici Hrvatskoj **ne trebaju u školi potpisivati prijavnice za jesenski rok**.

**Provedba ispita državne mature u jesenskome roku:**

- od 21.08.2019. do 6.09.2019. prema Kalendaru državne mature 2018./2019. za jesenski rok

**Mjesto pisanja ispita državne mature:**

**- Pristupnici koji su u ovoj školskoj godini bili redovni učenici završnih razreda srednjih škola u Republici Hrvatskoj ispite pišu u svojim školama.**

**Uplate novčanih naknada za troškove polaganja ispita u jesenskome roku:**

**- Rok za uplatu: 6.08.2019. do 23:59 sati**

Uplate koje će biti**izvršene nakon 6.08.2019. neće biti prihvaćene**jer ih sustav nije u mogućnosti evidentirati.
Obveza plaćanja vidljiva je pristupnicima nakon prijave ispita pored svakog prijavljenog ispita pod poveznicom ***Moj odabir*** i na poveznici ***Moji podatci/Zaduženja i uplate.***Osim zaduženja na navedenoj poveznici pristupnicima su vidljivi vlastiti podatci za uplatu, koje moraju upisati na uplatnicu.
**Nije moguće s vlastitim pozivom na broj odobrenja uplatiti ispit drugoga pristupnika, niti od drugoga pristupnika prepisati poziv na broj.**
Uplate se mogu obaviti u bilo kojoj poslovnici banke ili pošte ili internet bankarstvom.
Centru nije potrebno slati presliku uplatnice, osim u slučajevima kada uplata nije evidentirana niti nakon pet dana.

**Napomene:**

- **pristupnici koji su prijavili više ispita** i odustanu od polaganja nekih ispita, a ne odjave ih u roku, ne mogu birati koji ispit će nakon uplate biti označen kao plaćen.
**Uplate se u sustavu evidentiraju prema datumu pisanja ispita odnosno prema objavljenom kalendaru polaganja ispita državne mature u jesenskom roku.**

- **pristupnici koji imaju zaduženja iz prethodnih rokova** **moraju podmiriti dugovanja**, **jer se uplate evidentiraju prvo za neuplaćene ispite iz prethodnih rokova.**

**- učenici koji su ove godine završili četvrti/peti razred u srednjim školama u RH plaćaju samo one ispite koje su položili u ljetnome roku, a ako ih ponovo prijavljuju u jesenskome roku.**

**- učenici koji ponavljaju polaganje ispita, jer nisu s uspjehom položili u ljetnome roku, ne plaćaju troškove polaganja ispita u jesenskome roku.**

**Naknadna prijava ispita:**

od 31.07.2019. do 6.08.2019. (uključujući i taj dan)

Ako ispit zbog opravdanih razloga nije mogao biti prijavljen u propisanom roku može se prijaviti naknadno.
opravdani razlozi za naknadnu prijavu ispita mogu biti:
- teži zdravstveni problemi u vrijeme prijava ispita
- smrt u obitelji, prometna ili druga nesreća te drugi opravdani razlozi

**Pristupnici koji su ove školske godine završili četvrti/peti razred u srednjim školama u Republici** **Hrvatskoj**, zamolbu s odgovarajućom dokumentacijom za naknadnu prijavu ispita predaju Školskom ispitnom povjerenstvu u školi koji donosi odluku i o tome obavještava učenika i Centar.

**Promjena ispita:**

**od 31.07.2019. do 6.08.2019.**(uključujući taj dan)

**Pristupnici koji su ove školske godine završili četvrti/peti razred u srednjim školama u Republici** **Hrvatskoj promjenu ispita/promjenu razine ispita prijavljuju ispitnom koordinatoru, o čemu odluku donosi Školsko ispitno povjerenstvo i o tome obavještava učenika i Centar.**

 **Odjava ispita:**

**od 31.07.2019. do 6.08.2019.**(uključujući taj dan)
- Pristupnici trebaju popuniti obrazac odjave i poslati putem e-pošte na adresu: odjava@ncvvo.hr

**Dodatne informacije pristupnici mogu dobiti:** -  pozivom na broj Info centra 01/4501 899
-  slanjem upita e-poštom na adresu: info.centar@ncvvo.hr

 **Polaganje ispita državne mature uz prilagodbu ispitne tehnologije**

- **pristupnici** koji su u ovoj školskoj godini bili redovni učenici četvrtih/petih razreda srednjih škola u RH, a smatraju da im je **potrebna** prilagodba ispitne tehnologije ili im je bila **odobrena** na ispitima državne mature ljetnoga roka 2018./2019. godine, o potrebi prilagodbe u jesenskome roku trebaju **obavijestiti ispitnog koordinatora u školi.**

**Rok za dostavljanje obavijesti je 31. srpnja 2019. godine.**